Marcos Pérez Pena

Marcos Sebastián Pérez Pena, nado en Montevideo o 11 de novembro de 1980, é un xornalista galego.

 Traxectoria 
Doutor en Xornalismo pola Universidade de Santiago de Compostela desde o 24 de abril de 2006 cunha tese sobre o papel desempeñado polos medios de comunicación galegos no proceso da Transición. O seu labor investigador tense centrado na comunicación política, o estudo da opinión pública e as teorías da comunicación.

Traballou en La Voz de Galicia, Diario de Ferrol, GzNación, Vieiros e a Sección de Comunicación do Consello da Cultura Galega. Foi director de Praza Pública. Colaborou tamén con revistas como Tempos Novos, Murguía ou ECO-Revista do Eixo Atlántico.

 Obras 
 Ensaio 
 Milladoiro. A Galicia de Maeloc. Unha fotobiografía, 2006, Galaxia.
 A prensa en Galicia na Transición, 2016, Xerais.

 Obras colectivas 
 A praza é nosa. Quen constrúe a democracia?, 2011, 2.0 editora, sobre o 15-M.

 Véxase tamén 
 Ligazóns externas 
 Ficha do autor en Galaxia
 https://www.xerais.gal/autor/marcos-perez-pena/

Categoría:Escritores de Galicia en lingua galega
Categoría:Xornalistas de Galicia
Categoría:Nados en Montevideo
Categoría:Nados en 1980
Categoría:Alumnos da Universidade de Santiago de Compostela
Categoría:Nados na diáspora galega